12.01.2021.
VIENOŠANĀS Nr.2
pie 2018.gada 4.augusta līguma Nr. B4-2018/181 
par ēdināšanas pakalpojumu nodrošināšanu pacientiem
Rīgā, 
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, kuru pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Haralds Plaudis un valdes loceklis Andis Pinkulis (turpmāk – Pasūtītājs), un
SIA “ALEKS un V”, reģistrācijas Nr. 40003357396, kuru pārstāv valdes loceklis Igors Bulatovs (turpmāk – Izpildītājs), abi kopā un katrs atsevišķi turpmāk – Puses vai Puse,
· ņemot vērā, ka Covid-19 pandēmijas izplatības ierobežošanai, Pasūtītāja pacientiem, kuriem diagnosticēta saslimšana ar Covid-19 vīrusa infekciju, nepieciešams nodrošināt ēdināšanas pakalpojumus vienreizlietojamos traukos, kas saistīts ar papildu izmaksām,
· ievērojot Publisko iepirkumu likuma 61. panta trešās daļas 3.punkta nosacījumus, kas paredz iepirkuma līguma grozījumu pieļaujamību tādu iemeslu dēļ, kurus Pasūtītājs iepriekš nevarēja paredzēt, kā arī Publisko iepirkumu likuma 61. panta ceturtās daļas nosacījumus, kas nosaka, ka secīgi veikto grozījumu summa nevar pārsniegt 50 % no sākotnējās Līguma līgumcenas,
noslēdz šo vienošanos (turpmāk – Vienošanās) par sekojošo:
1. Puses vienojas, ka Izpildītājs nodrošina Pasūtītāja pacientiem, kuriem diagnosticēta saslimšana ar Covid-19 vīrusa infekciju, ēdināšanas pakalpojumus vienreizlietojamos traukos, atbilstoši šīs Vienošanās 1. pielikumā “Vienreizlietojamo trauku izmaksas vienai dienai” noteiktajām izmaksām.
2. Pārējie Līguma nosacījumi paliek spēkā iepriekšējā redakcijā un ir Pusēm saistoši.
3. Vienošanās stājas spēkā tās abpusējās parakstīšanas dienā.
4. Vienošanās sastādīta un parakstīta latviešu valodā uz vienas lapas. Vienošanai ir pievienots 1.pielikums “Vienreizlietojamo trauku izmaksas vienai dienai” uz vienas lapas.

